Egykori játékosai megleckéztették, valóra vált a Chelsea-edző rémálma
Elszenvedte első vereségét Graham Potter irányításával a Chelsea, a londoniakat éppen a szakember korábbi csapata, a Brighton győzte le 4-1-re a Premier League 14. fordulójában.
A hazaiak az első félidőben már 3-0-ra vezettek úgy, hogy a Chelsea Loftus-Cheek, majd Chalobah révén két öngólt is vétett. Ugyan Havertz a 48. percben szépített, de Gross a hajrában bebiztosította a Brighton győzelmét.

A BBC tudósítása szerint a szurkolók egy része kifütyülte Graham Pottert, aki szeptember 8-án távozott, hogy elfoglalja a rivális kispadját. Azóta kilenc mérkőzésen veretlen volt a Chelsea-vel.

A Newcastle United 4-0-ra nyert otthon az Aston Villa ellen, ezzel októberben már az ötödik győzelmét aratta, ami klubrekord-beállítás, a 2006. áprilisi sorozat megismétlése.

A játéknap bravúrját a Tottenham hajtotta végre azzal, hogy kétgólos hátrányból fordított a Bournemouth otthonában. A győztes gólt Bentancur a 92. percben szerezte.

A Liverpool hazai pályán 2-1-es vereséget szenvedett a Leeds Unitedtől, Jürgen Klopp csapata több mint másfél év után kapott ki hazai pályán a Premier League-ben. Ezt megelőzően legutóbb tavaly márciusban a Fulham tudott nyerni az Anfielden, azóta 29 találkozót vívott meg vereség nélkül a csapat.

A játéknap előtt az utolsó előtti helyen álló Leeds a 90. percben szerezte a győztes gólt.

Premier League, 14. forduló

Newcastle United – Aston Villa 4-0 (1-0)
gól: Wilson (45+6., 56., az elsőt 11-esből), Joelinton (59.), Almirón (67.)

 

Brighton – Chelsea 4-1 (3-0)
gól: Trossard (5.), Loftus-Cheek (14., öngól), Chalobah (42., öngól), Gross (90+2.), illetve Havertz (48.)

 

Bournemouth – Tottenham 2-3 (1-0)
gól: Moore (22., 49.), illetve Sessegnon (57.), Davies (73.), Bentancur (90+2.)

 

Brentford – Wolverhampton 1-1 (0-0)
gól: Mee (50.), illetve Rúben Neves (52.)

 

Crystal Palace – Southampton 1-0 (1-0)
gól: Édouard (39.)

 

Leicester City – Manchester City 0-1 (0-0)
gól: De Bruyne (49.)

 

Fulham – Everton 0-0

 

Liverpool – Leeds United 1-2 (1-1)
gól: Szalah (14.), illetve Rodrigo (4.), Summerville (90.)
Nemzetközi foci